Politivennen, 1798-01-01
Gadepatrol paa store Kjøbmagergade. Vel have vi endnu ikke seet nogen af de Politiesynder vi i No. 1 bemærkede paa Østergade hemmede; Hosekræmmerens Skildtrog paa Hjørnet af St. Jørgensgade har endnu den samme utilbørlige Længde; Auctionsfolkene finde det endnu rigtigere, at Fortoget belemres med Natstole, Kanopeer, Kædeler o. d. end at det holdes ryddeligt for Gaaende; ingen Husejer har endnu gjort Mine til at forandre sine Trapper eller flytte sine Kælderpomper ind i sin Gaard. Muligt, at de endog sinde Politivennens Anmærkninger impertinente og overflødige; ja vi have selv hørt een af dem yttre, at han før vilde tabe tusinde Daler, end unde den Blæksmører den Glæde, at see noget, af hvad han havde paaanket, rettet. Jkke desmindre ville vi fortsætte vor Patrollering, i det Haab, at ikke alle tænke saa usselt, og at de foreslagne Forbedringer lidt efter lidt iværksættes. Som en Rest fra Østergade ville vi endnu tilføje, at paa to Rendestensbretter for No. 36 i samme Gade ere to for Gaaende yderst farlige Huller, og et dito paa Salom. Apotheks Bret. Og nu til store Kjøbmagergade: Utilbørlige Trapper seer man der for Kongens Apothek, ligeledes ved No. 97, 12, men især ved No. 21 og ved Hjørnehuset af Kanikestræde. Kælderpumper, som aldrig bør tillades paa Fortoge, finder man uden for No. 1 og No. 22. Farlige Rendestensbretter, enten ved Huller, eller urigtigt Leje, saaes den 11 Maj uden for No. 11, No. 84 og det førnævnte Hjørnehuus af Kanikestræde. Render fra Gaarde, som ved at overbryde Fortoget, gjøre samme farligt for de Gaaende, og altsaa ikke bør taales uden bedækkede, ere overmaade hyppige: man seer dem fra No. 5. 12. 13. 21. 22. 23. 24. 25. 26. 27. 30. 80. 84. 87. 90. 91. 92. 94. 97. 99. 101. 102. 103. ligeledes ved Postgaarden, Regentsen, ved Runde Kirkemuur, og ved det førnævnte Hjørnehuus af Kanikestræde. Fortoget er desuden beskadiget: udenfor No. 2, ved et par skraa Kælderluger, der naae ud til de brede Stene, samt ved ujevnt Leje, Udenfor No. 81, ved to Ringe i et par ligesaadanne Kælderluger; udenfor det førnævnte Hjørnehus af Kanikestræde ved et par Kælderdøre, der reent standse Fortogets Gaaende. Det er ikke fordi dette oftenævnte Hjørnehuses saa syndigen tilredte Fortog, er Politiemesteren saa nær og saa at sige kun 10 Skridt fra Døren, at vi hermed anbefale det til hans særdeles Omhu, men fordi man der med rette kan sige, som Vessels Skræder: Det over Skrævet gaaer. Men først og sidst ønske vi, at vende Vedkommendes Opmærksomhed paa den Anmasselse hvormed Kjørebroen opfyldes af Hyrekareter. Dette er en højst utilladelig Uskik, især paa saa smal en Gade og hvor Færselen er saa stærk. Hyrekudske maae skaffe sig Plads i rummelige Gaarde, eller hvis de ikke have det, udvirke Tilladelse af Magistraten til at holde paa de offentlige Pladser. At de tør holde paa de smale Gader, store Kjøbmagergade, Strandstræde, Pilestræde, o. f. er en af de Omstændigheder der vilde sætte det kjøbenhavnske Polities Lovtalere i den styggeste Forlægenhed. Store Købmagergade er maaske den sletteste nivellerte Gade i Staden; man seer det ved enhver Regn og enhver Tøe. Det indsendte Spørgsmaal berørende en Officeer, der sugllede Underfogdens Felt, kan afhentes af Jndsenderen, og Skrivemaaden ikke har de i Jndledningen i No. 1 angivne Særkjænder.